Rengøring af menstruationskoppen skal både ske løbende og for hver menstruationscyklus. Du har to muligheder: Mulighed 1: Anbring din Vivag menstruationskop med stilken nederst i etuiet. Mængden af vand der skal fyldes i er ca. 1 cm fra kanten når koppen står i. Lad låget stå åbent og   opvarm etuiet i en mikrobølgeovn i 5 minutter ved 750 Watt. Mulighed 2: Put din Vivag menstruationskop i en gryde med kogende vand i 7 minutter. Det er vigtigt, at du desinﬁcerer koppen inden du tager den i brug første gang, og hver gang du starter en ny menstruationsperiode. Det fjerner nemlig uønskede stoffer og sikrer god hygiejne. Koppen skal også desinﬁceres efter endt menstruation. Når du tømmer koppen, skal du skylle den i lunkent vand, inden du sætter den op igen. Hvis du er på et offentligt toilet, kan du nøjes med at tørre koppen ren med Vivag Intimservietter.